
82 DR.31.3.2010 

 
Jadi, adakah kerajaan akan mengkaji semula tentang subsidi yang tidak 

dinikmati oleh orang yang sepatutnya menerima. Selain daripadanya adakah 
kerajaan mengkajinya semula supaya harga gula ini adakah sepatutnya pada 
tahap sekarang ataupun sebaliknya. Terima kasih. 

Dato’ Sri Ismail Sabri bin Yaakob: Saya ingin memaklumkan bahawa 
sebelum kerajaan menaikkan harga gula sebanyak 20 sen, subsidi yang 
ditanggung oleh kerajaan adalah sebanyak RM1.26 bilion dan tanggungan 
sebanyak RM1 untuk satu kilo gula. Selepas dinaikkan 20 sen kerajaan masih lagi 
menanggung sebanyak 80 sen untuk satu kilo gula dan tanggungan subsidi adalah 
sebanyak RM1.008 bilion. Kita sedar bahawa tanggungan ini adalah besar. 

Mengenai pertanyaan Yang Berhormat berkenaan adakah kita akan 
mewujudkan harga yang berbeza dengan industri kerana industri juga menikmati 
subsidi gula yang sepatutnya mereka tidak menikmati. Saya ingin memaklumkan 
kepada Yang Berhormat ada beberapa isu jika kita membuat dua harga, iaitu 
harga rumah dan harga kilang. Pertama dari segi komersial tadi - definisi untuk 
komersial itu perlu kita perjelaskan. 

Industri, apakah maksud industri? Industri yang besar. Adakah IKS 
termasuk dalam industri yang akan kita masukkan sebagai penerima subsidi atau 
tidak menerima subsidi. Jika IKS kita ketepikan, kita masuk dalam kumpulan-
kumpulan industri, maka mereka terpaksa membayar dengan harga yang mahal 
dan produk-produk IKS dari segi jualan dan sebagainya. Ini merupakan satu 
perkara yang melibatkan komersial. Adakah penjual-penjual kuih di pasar-pasar 
malam merupakan mereka yang melibatkan diri secara komersial kerana produk-
produk mereka menggunakan gula dan sebagainya. Kalau mereka dianggap 
sebagai peniaga dan tidak berhak untuk mendapat subsidi kerana kegunaan 
mereka untuk jualan, kita juga menghadapi masalah dari segi membantu 
golongan-golongan peniaga kecil seperti ini. Itu masalah kedua. 

Masalah yang lebih besar ialah akan timbul masalah ketirisan kerana akan 
timbul kes-kes pembelian secara pasar gelap ataupun black market.  Jika black 
market berlaku bermakna gula-gula yang sepatutnya diterima oleh rumah ataupun 
household tidak akan diperoleh lagi kerana gula-gula akan dihantar ke industri 
kerana industri membayar harga yang lebih mahal. Pemborong-pemborong yang 
nakal dan jahat ini untuk mencari keuntungan, mereka tidak jual lagi kepada kedai-
kedai biasa kerana mereka akan jual kepada industri kerana industri akan 
membayar harga yang lebih tinggi. Jadi, kesannya ialah kepada pengguna. 

Oleh sebab itu pihak kementerian masih lagi cuba mencari mekanisme 
yang lebih sesuai. Saya harap kita tunggulah keputusan daripada Makmal 
Rasionalisasi Subsidi untuk membentangkan hasil kajian mereka dan kita akan 
putuskan selepas itu... 

Tuan Azan Ismail [Indera Mahkota]: [Bangun] 

■1640 

Timbalan Yang di-Pertua [Datuk Ronald Kiandee]: Hendak bagi jalan, 
Yang Berhormat? 

Dato’ Sri Ismail Sabri bin Yaakob: Hendak tunggu rasionalisasi lab 
dahulu ya atau yang lain? 

Tuan Azan Ismail [Indera Mahkota]: Lain. 

Dato’ Sri Ismail Sabri bin Yaakob: Lain? Okey. 



Jadi, adakah kerajaan akan mengkaji semula tentang subsidi yang tidak. dinikmati oleh orang yang sepatutnya menerima. Selain daripadanya adakah kerajaan mengkajinya semula supaya harga gula ini adakah sepatutnya pada tahap sekarang ataupun sebaliknya. Terima kasih. Dato' Sri Ismail Sabri bin Yaakob: Saya ingin memaklumkan bahawa sebelum kerajaan menaikkan harga gula sebanyak 20 sen, subsidi yang ditanggung oleh kerajaan adalah sebanyak RM1.26 bilion dan tanggungan sebanyak RM1 untuk satu kilo gula. Selepas dinaikkan 20 sen kerajaan masih lagi menanggung sebanyak 80 sen untuk satu kilo gula dan tanggungan subsidi adalah sebanyak RM1.008 bilion. Kita sedar bahawa tanggungan ini adalah besar. Mengenai pertanyaan Yang Berhormat berkenaan adakah kita akan mewujudkan harga yang berbeza dengan industri kerana industri juga menikmati subsidi gula yang sepatutnya mereka tidak menikmati. Saya ingin memaklumkan kepada Yang Berhormat ada beberapa isu jika kita membuat dua harga, iaitu harga rumah dan harga kilang. Pertama dari segi komersial tadi- definisi untuk komersial itu perlu kita perjelaskan. Industri, apakah maksud industri? Industri yang besar. Adakah IKS termasuk dalam industri yang akan kita masukkan sebagai penerima subsidi atau tidak menerima subsidi. Jika IKS kita ketepikan, kita masuk dalam kumpulan- kumpulan industri, maka mereka terpaksa membayar dengan harga yang mahal dan produk-produk IKS dari segi jualan dan sebagainya. Ini merupakan satu perkara yang melibatkan komersial. Adakah penjual-penjual kuih di pasar-pasar malam merupakan mereka yang melibatkan diri secara komersial kerana produk- produk mereka menggunakan gula dan sebagainya. Kalau mereka dianggap sebagai peniaga dan tidak berhak untuk mendapat subsidi kerana kegunaan mereka untuk jualan, kita juga menghadapi masalah dari segi membantu golongan-golongan peniaga kecil seperti ini. Itu masalah kedua. Masalah yang lebih besar ialah akan timbul masalah ketirisan kerana akan timbul kes-kes pembelian secara pasar gelap ataupun black market. Jika black market berlaku bermakna gula-gula yang sepatutnya diterima oleh rumah ataupun household tidak akan diperoleh lagi kerana gula-gula akan dihantar ke industri kerana industri membayar harga yang lebih mahal. Pemborong-pemborong yang nakal dan jahat ini untuk mencari keuntungan, mereka tidak jual lagi kepada kedai- kedai biasa kerana mereka akan jual kepada industri kerana industri akan membayar harga yang lebih tinggi. Jadi, kesannya ialah kepada pengguna. Oleh sebab itu pihak kementerian masih lagi cuba mencari mekanisme yang lebih sesuai. Saya harap kita tunggulah keputusan daripada Makmal Rasionalisasi Subsidi untuk membentangkan hasil kajian mereka dan kita akan putuskan selepas itu... Tuan Azan Ismail [Indera Mahkota]: [Bangun]. #1640. Timbalan Yang di-Pertua [Datuk Ronald Kiandee]: Hendak bagi jalan, Yang Berhormat?. Dato' Sri Ismail Sabri bin Yaakob: Hendak tunggu rasionalisasi lab dahulu ya atau yang lain?. Tuan Azan Ismail [Indera Mahkota]: Lain. Dato' Sri Ismail Sabri bin Yaakob: Lain? Okey.